Diari Oficial de la Generalitat Valenciana


Sumari del DOGV 5925, del 02-01-2009 (2008/14394)

Informació pública de l'alternativa tècnica del Programa per al Desenvolupament de l'Actuació Integrada de la Unitat d'Execució PRI A.5-2 Camí Reial del PGOU de València.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5925

Data del DOGV
:   02-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14381


Data del document
:   15-12-2008

Organisme emissor
:   Grupo Empresarial Pinar, SL

Tipus de document
:   Informació Pública

Descriptors 

:   * València
    * empresa privada
    * pla d'urbanisme

Informació pública de l'alternativa tècnica del Programa per al Desenvolupament de l'Actuació Integrada de la Unitat d'Execució PRI A.5-2 Camí Reial del PGOU de València. [2008/14203]  
En compliment del que establix l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desenvolupament i l'execució del programa d'actuació integrada, per mitjà de gestió indirecta, del la unitat d'execució PRI A.5-2 Camí Reial del PGOU de València.  
El text refós núm. 1 de les bases generals reguladores de la gestió indirecta de programes d'actuació integrada de l'Ajuntament de València són les aprovades definitivament des del dia 2 de gener de 2008 (BOP núm. 37 de 13.02.2008). L'inici del procediment de concurs i les bases particulars que regiran en el concurs, per a la selecció d'agent urbanitzador del Programa d'Actuació Integrada, per mitjà de gestió indirecta, de la Unitat d'Execució PRI A.5-2 Camí Reial han sigut aprovades mitjançant un acord del Ple de data 25 de juliol de 2008, enviat al Diario Oficial de la Unión Europea el 7 d'octubre de 2008, publicat el 10 d'octubre de 2008, i en el Diari Oficial de la Comunitat Valenciana número 5875, de data 21 d'octubre de 2008; la correcció d'errades d'aquest es publica en data de 14 de novembre de 2008, DOGV número 5893.  
La mercantil Grupo Empresarial Pineda, SL, CIF núm. B-82219999, amb domicili a efecte de notificacions a l'avinguda de Tres Creus, 44, de València, ha iniciat la informació pública de la proposta de Programa per al Desenvolupament de la Unitat d'Execució PRI A.5-2 Camí Reial del PGOU de València, amb la protocol·lització per mitjà d'acta davant de la notaria de Carlos i Fernando Pascual de Miguel amb domicili a València, carrer del Pintor Sorolla, 5-2a, de la documentació tècnica de l'alternativa tècnica de programa, comprensiva, de conformitat amb la base 9a de les bases particulars i la 6a de les bases generals, dels documents següents: a) projecte d'urbanització i annexos (de conformitat amb la base 10 de les bases particulars); b) identificació del document de planejament que regule l'ordenació a desenvolupar i c) justificació del compliment de les condicions d'integració de l'actuació amb l'entorn. Així mateix, un exemplar de la dita documentació ha quedat depositat en l'Ajuntament de València, siti a l'avinguda d'Aragó, núm. 35, web , telèfon 733 840 041 i una altra còpia ha quedat depositada en la copisteria Líneas, sítia a València, carrer de Cadis, núm. 27, telèfon 164 090 799.  
Es fa constar, en aplicació de l'article 134 de la LUV que durant el termini d'un mes, comptat des de la publicació del present anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic bé en la notaria de Carlos i Fernando Pascual de Miguel, bé en l'Ajuntament de València per a obtindre informació, pels procediments legals, sobre els documents objecte d'exposició pública i presentar-hi al·legacions. Les dites al·legacions podran presentar-se indistintament en la notària esmentada en horari d'oficina, o bé en l'Ajuntament de València en horari administratiu obert al públic. De la mateixa manera, es podrà obtindre còpia de la documentació tècnica objecte d'exposició pública en la copisteria indicada en horari d'atenció al públic.  
Prèviament a la publicació d'aquest anunci, de conformitat amb el que disposa el mencionat article 134 de la LUV, s'ha remés avís de l'inici del procediment de gestió indirecta del Programa d'Actuació Integrada de la Unitat d'Execució PRI a.5-2 Camí Reial del PGOU de València, al domicili fiscal dels qui consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, d'ignorat parador o que, intentada la notificació, no s'haja pogut practicar, sense perjudici que l'avís als dits titulars s'efectue addicionalment per mitjà de publicació en el Butlletí Oficial de la Província de València.  
València, 15 de desembre de 2008.- El representant: José Alfredo López López.